  Анжелика Тихонова корреспондент Ижкарысь школаосысь 24 классъёсты карантинэ ворсазы. Со сярысь шоркарлэн администрациезлэн пресс-службаез ивортӥз. Санитарно-эпидемиологической куронъёсъя классэз яке нылпи садысь группаез 20 процентэз пиналъёс висьыны усё ке карантинэ ворсало. Паласькись лек вирус инфекциен (ОРВИ) яке пуэдэн висьыны кутско ке – сизьым нуналлы, внебольничной пневмониен – 10 нуналлы, коронавирусэн – 14 нуналлы. Туннэ нуналлы Ижкарын укмыс школаосысь 24 классъёс но нылпи садъёсысь кык группаос карантинэ ворсамын. Тросэз ОРВИ но пуэд диагнозъёсын ворсамын, нылпи садысь огез группа гинэ коронавирус инфекциен черламен сэрен карантинэ потӥз. Кыказ школаосын внебольничной пневмониен одӥг-ог луись учыръёс шараямын Наталья Гвоздкова, Ижкар администрациысь дышетонъя управлениен кивалтӥсьКлассэз яке группаез дышетонъя огазеяськонлэн кивалтӥсезлэн пумкылъянэзъя карантинэ потто. Дышетскисьёсты дистанционной амалэн дышетсконэ выжто. Карантин коронавирус инфекциен сэрен ялӥзы ке, дышетон ужъюрт со сярысь Удмуртияя Роспотребнадзоре ивортыны но эпидеми вӧлмон пумит ужрадъёс ортчытыны кулэ. Тегъёс: Дышетон Ижкар висён карантин коронавирус школаос  